Diari Oficial de la Generalitat Valenciana


Sumari del DOGV 5258, del 15-05-2006 (2006/4581)

ORDRE de 12 d'abril de 2006, de la Conselleria d'Economia, Hisenda i Ocupació, per la qual es convoquen per a l'exercici de 2006 les ajudes per a la creació i equipament de centres de formació sectorials en prevenció de riscos laborals i es dóna publicitat de la dotació que les finança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4581


Data del document
:   12-04-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * formació professional
    * seguretat en el treball

ORDRE de 12 d'abril de 2006, de la Conselleria d'Economia, Hisenda i Ocupació, per la qual es convoquen per a l'exercici de 2006 les ajudes per a la creació i equipament de centres de formació sectorials en prevenció de riscos laborals i es dóna publicitat de la dotació que les finança. [2006/X4581]  
L'Ordre de 27 de setembre de 2005, de la Conselleria d'Economia, Hisenda i Ocupació, va aprovar les bases que regulen les ajudes per a la creació i equipament de centres de formació sectorials en prevenció de riscos laborals.  
Estes bases estableixen que anualment es fixarà el termini de presentació de sol·licituds en l'ordre de convocatòria de les ajudes.  
La base tretzena en el punt primer fixa el termini de rendició del compte justificatiu en el 30 de novembre de 2005. Això és òbviament una errada ja que les bases aprovades per l'Ordre de 27 de setembre de 2005 estenen la seua vigència a exercicis posteriors al de la publicació. En conseqüència ha d'esmenar-se l'errada i fixar el termini de rendició de comptes en el dia 30 de novembre de cada exercici en què les bases romanguen vigents.  
Addicionalment l'ordre disposa que es donarà publicitat als crèdits consignats en les lleis de pressupostos que han de finançar la concessió de les ajudes.  
Per això i fent ús de les facultats atribuïdes per l'article 35 de la Llei 5/1983, de 30 de desembre, i l'article 37 del text refós de la Llei d'Hisenda Pública de la Generalitat Valenciana,  
ORDENE  
Article primer  
Es modifica el punt primer de la base tretzena de les aprovades per l'Ordre de 27 de setembre de 2005 i es fixa la data de rendició del compte justificatiu en el dia 30 de novembre de cada exercici en què l'ordre romanga en vigor.  
Article segon  
Es convoquen per a l'exercici pressupostari del 2006 les ajudes econòmiques destinades a la creació i equipament de centres de formació sectorials en prevenció de riscos laborals, regulades per les bases aprovades per l'Ordre de 27 de setembre de 2005, i publicada en el Diari Oficial de la Generalitat Valenciana del dia 30.  
Article tercer  
El termini de presentació de sol·licituds serà de dos mesos comptat des de l'endemà de la publicació de la present ordre en el DOGV.  
DISPOSICIÓ ADDICIONAL  
Per a l'any 2006 de conformitat amb el que estableix la Llei 15/2005, de 296 de desembre, de Pressupostos de la Generalitat Valenciana, la Conselleria d'Economia, Hisenda i Ocupació finançarà les ajudes a càrrec del programa 315.10, Condicions de Treball i Administració de les Relacions Laborals, línia pressupostària T4178.000, amb un import de 923.000 euros, dels quals 323.050 són fons condicionats aportats per la Generalitat i 599.950 són fons provinents del FEDER. Esta dotació podrà veure's ampliada d'acord amb el que preveu el Programa Operatiu de la Comunitat Valenciana per a l'any 2006.  
DISPOSICIONS FINALS  
Primera  
Contra el que disposa la present ordre, que posa fi a la via administrativa, podrà interposar-se recurs potestatiu de reposició davant l'òrgan que l'ha dictat, en el termini d'un mes des de la publicació en el DOGV, o ser impugnada directament davant l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Segona  
La present ordre entrarà en vigor el dia de la publicació en el Diari Oficial de la Generalitat Valenciana.  
València, 12 d'abril de 2006  
El conseller d'Economia, Hisenda i Ocupació,  
GERARDO CAMPS DEVESA